open-index/open-wikipedia-markdown huggingface dataset:
Gravbergetin kirkko

**Gravbergetin kirkko** () on Vålerin kunnassa Innlandetin läänissä Norjassa sijaitseva puukirkko vuodelta 1955.
## Lähteet

## Aiheesta muualla
Solørin rata

**Solørin rata** () on Norjan rataverkkoon kuuluva rautatie, joka kulkee Kongsvingerin ja Elverumin välillä Innlandetin läänissä. Sen pituus on 94 kilometriä, ja se avattiin vuonna 1893 Kongsvingerin ja Flisan välillä. Loppuosuus Flisasta Elverumiin valmistui 1910. Henkilöliikenne radalla lakkautettiin vuonna 1994, ja sitä käytetään nykyisin ainoastaan tavarakuljetuksiin. Rataa ei ole sähköistetty.
## Lähteet

## Aiheesta muualla
* Jernbanedirektoratet
Egersundin kirkko

**Egersundin kirkko** () on Eigersundin kunnassa Rogalandin läänissä Norjassa sijaitseva puinen ristikirkko vuodelta 1888.
## Lähteet

## Aiheesta muualla
Bakkebøn kirkko

**Bakkebøn kirkko** () on Eigersundin kunnassa Rogalandin läänissä Norjassa sijaitseva kivikirkko vuodelta 1960.
## Lähteet

## Aiheesta muualla
Braskereidfoss

**Braskereidfoss** on taajama Vålerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 257 vuonna 2023.
## Lähteet
Vålerin kirkko (Innlandet)

**Vålerin kirkko** () on kirkko Norjassa Innlandetin läänissä Vålerin kunnassa. Se on rakennettu puusta ja teräksestä ja valmistunut vuonna 2015. Sen 1800-luvun alussa valmistunut edeltäjä tuhoutui tulipalossa toukokuussa 2009.

## Kuvia

Vaaler kirke.jpg|Vanha kirkko vuonna 2006.


## Lähteet

## Aiheesta muualla
Merdeka 118

**Merdeka 118** on Kuala Lumpurissa Malesiassa sijaitseva 679 metriä korkea pilvenpiirtäjä, joka on maailman toiseksi korkein rakennus Dubaissa sijaitsevan Burj Khalifan jälkeen. Rakennuksessa on 118 kerrosta, ja se rakennettiin vuosina 2014–2023.

Rakennuksen ylhäällä on kaksikerroksinen näköalatasanne, ravintola ja 17 kerrosta käsittävä hotelli. Siinä on 83 kerrosta toimistotilaa, ja tornin alaosassa sijaitsee esimerkiksi vähittäismyymälöitä ja konferenssitiloja. Rakennuksen on suunnitellut arkkitehtitoimisto Fender Katsalidis Architects. Torni maksoi noin viisi miljardia Malesian ringgitiä (noin 1,5 miljardia Yhdysvaltain dollaria).

Tornista on näkymät muun muassa Stadium Merdekalle, jossa julistettiin Malesian itsenäisyys vuonna 1957.

## Lähteet

## Aiheesta muualla
Hanna Adler

**Hanna Adler** (28. toukokuuta 1859 Kööpenhamina – 4. tammikuuta 1947 Kööpenhamina) oli tanskalainen fyysikko ja koulunjohtaja. Hän valmistui vuonna 1892 fysiikan maisteriksi Kööpenhaminan yliopistosta ensimmäisenä naisena Kristina Meyerin ohella. Tämän jälkeen hän suoritti opintomatkan Yhdysvaltoihin, mistä palattuaan hän avasi Kööpenhaminaan yksityiskoulun, jossa oppilaita ei eroteltu sukupuolen mukaan. Koulu oli edistyksellinen myös muilla tavoilla: opetus oli uskonnollisesti vakamuksetonta ja oppitunnit lyhyitä, jotta oppilaat eivät väsyisi. Lisäksi luokkakoot olivat tavallista pienempiä ja opettajien suhde oppilaisiin totuttua vapaamuotoisempi; he muun muassa aterioivat yhdessä koulun ruokalassa. Rehtorina Adler piti myös jatkuvasti yhteyttä oppilaiden vanhempiin. Vuonna 1918 koulu siirtyi valtiolle, mutta Adler jatkoi rehtorina vuoteen 1929. Toisen maailmansodan aikaisen saksalaismiehityksen aikana Adler joutui pidätetyksi juutalaisen taustansa takia, mutta satojen entisten oppilaiden allekirjoittaman vetoomuksen jälkeen hän pääsi vapaaksi sillä ehdolla, ettei poistuisi maasta.

Niels Bohr oli Hanna Adlerin sisarenpoika.
## Kuvia

Portræt af Jenny Raphael Adler med sine døtre Ellen, Hanna og Emma.jpg|Nuori Hanna Adler äitinsä ja sisartensa seurassa (Julius Exner, 1868)
Sortedamskolen.jpg|Koulurakennus, nykyinen Sortedamskolen, vuonna 2012.

## Lähteet

## Aiheesta muualla
Kadonnut

**Kadonnut** (*Spoorloos*) on alankomaalainen elokuva vuodelta 1988. Sen on ohjannut George Sluizer. Elokuva perustuu Tim Krabbén kirjaan *Jäljettömiin*.

Elokuvan on sanottu olevan "trilleri tiedosta" ja "unohtumattoman hyytävä psykodraama".

## Juoni
Ranskassa lomaileva nuoripari pysähtyy huoltoasemalle hakemaan juotavaa, mutta nainen ei palaa takaisin. Hänestä ei löydy jälkeäkään, ja aviomies etsii häntä vuosien ajan.

## Näyttelijät

Lähde:

## Vastaanotto
Johanna Ter Steege voitti roolityöstään Euroopan elokuva-akatemian European Film Awards -palkinnon.

Sluizer teki elokuvastaan Yhdysvalloissa uudelleenfilmatisoinnin ''Pelon hetket'' vuonna 1993. Kriitikko Roger Ebertin mukaan "George Sluizer on ohjannut kaksi elokuvaa nimellä *The Vanishing*, ja toinen on mestariteos, kun taas toinen on naurettava, typerä ja karkea."

The Criterion Collection on julkaissut elokuvan DVD- ja BluRay-versioina.

## Ikäraja
KAVI on luokitellut elokuvan sallituksi yli 12-vuotiaille.

 = Sallittu yli 12-vuotiaille

## Arvosteluja
 Roger Ebert, *[[Chicago Sun-Times]]*

## Lähteet
Minsheng Bank Building

**Minsheng Bank Building** () on Wuhanissa Kiinassa sijaitseva 331 metriä korkea pilvenpiirtäjä, joka on kaupungin neljänneksi korkein rakennus. Torni rakennettiin vuosina 2001–2008, ja siinä on 68 kerrosta. Tornissa on toimistotiloja, ja se on valmistettu kokonaisuudessaan teräksestä.

## Lähteet
Al Yaqoub Tower

**Al Yaqoub Tower** () on Dubaissa Yhdistyneissä arabiemiraateissa sijaitseva 328 metriä korkea pilvenpiirtäjä. Torni rakennettiin vuosina 2006–2013, ja siinä on 69 kerrosta. Tornissa on hotelli ja toimistotiloja, ja se on valmistettu kokonaisuudessaan betonista.

## Lähteet
Suomen änkytysyhdistys

**Suomen änkytysyhdistys ry** (lyh. SÄY, , aiemmin nimellä *Suomen Änkyttäjien yhdistys*) on vuonna 1969 perustettu suomalainen etujärjestö. Sen on tarkoitus tarjota vertaistukea änkyttäville ihmisille ja heidän läheisilleen sekä jakaa tietoa änkytyksestä ja sen vaikutuksista elämään. Yhdistys toimii änkyttävien ihmisten edunvalvojana ja tukee myös sosiaali- ja terveysalan ammattilaisia. Järjestön yhteiskunnallisina tavoitteina on edistää erilaisten puhetapojen hyväksymistä ja purkaa änkytykseen liittyviä negatiivisia stereotypioita.

Suomen änkytysyhdistys on sosiaali- ja terveysalan järjestöjen kattojärjestön eli Sosten jäsenjärjestö, ja toimintansa se rahoittaa muun muassa STEAn tuella. Yhdistys on järjestänyt muun muassa terapia- ja sopeutumisvalmennuskursseja sekä yhteispohjoismaisia seminaareja. Lisäksi järjestö julkaisee kahdesti vuodessa ilmestyvää *Puheen vuoro* -lehteä.

## Lähteet

## Aiheesta muualla
* Yhdistyksen kotisivut
Eskilsö

**Eskilsö** on Pohjanmaalla sijaitseva saari. Suurin osa saaresta kuuluu Närpiölle, mutta saaren sisällä on Kaskiselle kuuluvia osia. Saarelle pääsee Eskilsön lossilla. Lossiyhteys saatiin vasta 1980-luvulla, joten ennen saarelle jouduttiin soutamaan.

## Lähteet
Amedi

**Amedi** () eli **Amadiya** () on kaupunki Irakin Kurdistanin pohjoisosassa Dahukin maakunnassa. Nykyisin kaupungissa on noin 5&nbsp;000 asukasta. Amedi on rakennettu kukkulalle, jolla on vanha linnoitus. Historiallisesti se oli myös tärkeä juutalaisten keskus.

## Maantiede
Amedi sijaitsee Irakin Kurdistanissa Dahukin maakunnan Amedin piirikunnassa noin 100 kilometriä Mosulista pohjoiseen. Kaupunki on rakennettu kukkulalle, jota hallitsee sen vanha linnoitus. Ympäröivä alue on Iso-Zabin sivujoki Garan valuma-aluetta.

## Historia
Ibn al-Athirin mukaan Amedin paikalla sijaitsi alkujaan Ašib-niminen muinainen linnoitus. Myöhemmän linnoituksen rakennutti sen paikalle Imad al-Din Zangi vuonna 1142. Alkujaan paikan nimi lieneekin ollut Imadiyya. Benjamin Tudelalainen kirjoitti paikasta 1100-luvulla mainiten siellä asuneet juutalaiset. Hänen mukaansa heitä oli 2&nbsp;000 ja he puhuivat arameaa. Se oli myös David Alroyn syntymäpaikka. Myöhemmin Amedi oli tärkeä Kurdistanin juutalaisten keskus. Juutalaisten ohella Amedissa asui islaminuskoisia kurdeja ja kaldealaisia kristittyjä.

Bahdinanien kurdisuku asettui paikalle vuonna 1203 ja hallitsivat sieltä omaa ruhtinaskuntaansa. Suurimmillaan Amadiyasta hallittiin alueita, jotka ulottuivat Zakhoon ja Dahukiin saakka. Myöhemmin sen hallinnasta sotivat osmanit ja Persian safavidit Bahidanien vaihdellen puolia näiden kahden välillä. Voittaja oli lopulta Osmanien valtakunta, jonka alaisuudessa Amedi oli ensin osa Vanin ja myöhemmin Mosulin *[[vilayet]]ia*. Irakin itsenäistyttyä Turkki vaati edelleen Amedin käsittänyttä Mosulin aluetta itselleen. Kiista ratkaistiin Irakin hyväksi vuonna 1926. Amedin juutalaisia oli vielä vuonna 1933 yhteensä 1&nbsp;830, mutta he ovat myöhemmin muuttaneet muualle.

## Väestö
Amedin asukasluku on noin 5&nbsp;000.

## Lähteet
Vinci (rakettimoottori)

**Vinci** on uudelleenkäynnistettävä, kryogeeninen, nestemäistä polttoainetta käyttävä rakettimoottori, jota käytetään Ariane 6 -kantoraketin ylemmässä vaiheessa. Moottori voidaan käynnistää uudelleen jopa kolme kertaa, mikä sallii eri hyötykuorimen asettamisen eri kiertoradoille yhden lennon aikana, sekä palaamisen takaisin ilmakehään. Vincin alustava suunnittelu aloitettiin Ariane 5 ME -ohjelman yhteydessä. Moottorin ensimmäisiä testauksia suoritettiin vuosina 2006–2008 Euroopan avaruusjärjestön Future Launcher Preparatory -ohjelman puitteissa. Vuosien 2009 ja 2014 välisenä aikana moottoria kehitettiin Ariane 5 raketin seuraavan kehitysvaiheen ylemmän vaiheen moottoriksi, mutta vuonna 2014 kehitys päätettiin siirtää Ariane 6 kantoraketin kehitykseen, jonka toisen vaiheen moottorina Vinci toimii.

## Lähteet
Suvereenien kansakuntien Eurooppa -ryhmä

**Suvereenien kansakuntien Eurooppa** (ESN) on äärioikeistolainen, suverenistinen ja kansalliskonservatiivinen poliittinen ryhmä Euroopan parlamentissa. Ryhmä muodostettiin vuoden 2024 europarlamenttivaalien jälkeen saksalaisen Vaihtoehto Saksalle -puolueen (AfD) johdolla, ja siinä istui aluksi 25 europarlamentaarikkoa.

Tällä hetkellä ryhmällä on 27 meppiä. ESN:n ylivoimaisesti suurin puolue on 15 europarlamentaarikon Vaihtoehto Saksalle, jolla on yli puolet kaikista ryhmän paikoista. Ryhmän puheenjohtajina toimivat René Aust (AfD) ja Stanisław Tyszka (Konfederaatio).

## Historia
ESN:n alkusysäykseksi voidaan katsoa Vaihtoehto Saksalle -puolueen (AfD) erottaminen laitaoikeistolaisesta Identiteetti ja demokratia -ryhmästä (ID) toukokuussa 2024. Ranskalainen Kansallinen liittouma -puolue katsoi saksalaisen AfD:n ymmärtävän liikaa Venäjän ja Kiinan intressejä, ja se sai ID:n enemmistön erottamispäätöksen taakse. AfD jäi ilman parlamenttiryhmää, kunnes se oli löytänyt riittävästi tukea oman ryhmän muodostamiseen vaalien jälkeen heinäkuussa 2024.

## Jäsenet
ESN:n jäsenpuolueita ovat:

## Lähteet
Valtteri ja violetti väriliitu

**Valtteri ja violetti väriliitu** () on vuonna 2024 tuleva yhdysvaltalainen fantasiakomediaelokuva, jonka on ohjannut Carlos Saldanha. Elokuvan pääosissa ovat Zachary Levi, Lil Rel Howery, Jemaine Clement, Tanya Reynolds ja Zooey Deschanel.  

## Näyttelijät
Muovitekniikka

**Muovitekniikka** käsittää muovin ominaisuuksiin ja muovin valmistukseen liittyvää tekniikkaa. Muovit sisältävät polymeereja Muovit valmistetaan kokonaan tai osin keinotekoisesti. Valmistusprosessin aikana muovia voidaan muokata lämmön ja paineen avulla. Muovivalmisteita voidaan tehdä muotoonsa kuumennetusta, sulatetusta muovimassasta ruiskuvalutekniikalla. Muoveihin käytetään lisäaineita, jotka vaikuttavat lujuuteen, väriin tai pehmentävät tai koventavat muoveja. Lisäaineita on enimmillään puolet kaikesta valmistusmateriaalista. Jotkut muovit ovat kertakäyttöisiä, jotkut voidaan muokata kuumentamalla uuteen muotoon, jolloin se voidaan käyttää uudelleen. Eri muovilaatujen ominaisuudet vaihtelevat esimerkiksi kestävyyden, venyvyyden tai veden pitävyyden suhteen. Muovin valmistukseen tarvittavia raaka-aineita valmistetaan kemianteollisuudessa. Raaka-aineiden valmistustekniikoita ovat polymerisointi ja polykondensointi. Itse tuotteen valmistuksessa käytettäviä tekniikoita ovat ruiskuvalu, rotaatiovalu, ekstruusio, kalanterointi, puhallusmuovaus ja lämpömuovaus. Uusimmat muovien lähtöaineet voivat olla biopohjaisia ja uusiutuvia ja niistä tehdyt muovit ovat biomuoveja.

## Lähteet
Ševčík

**Ševčík** tai **Sevcik** on muun muassa seuraavien henkilöiden sukunimi:

* Adam Ševčík (s. 1993), tšekkiläinen jalkapalloilija
* František Ševčík (1942–2017), tšekkiläinen jääkiekkoilija
* Ján Ševčík (1896–1965), slovakialainen poliitikko
* Jaroslav Ševčík (s. 1965), tšekkiläinen jääkiekkoilija
* John Sevcik (s. 1942), yhdysvaltalainen baseballin pelaaja, Joseph G. Sevcikin poika
* Joseph G. Sevcik (1916–1977), yhdysvaltalainen juristi ja poliitikko
* Julius Ševčík (s. 1978), tšekkiläinen ohjaaja
* Michal Ševčík (s. 2002), tšekkiläinen jalkapalloilija
* Otakar Ševčík (1852–1934), tšekkiläinen viulisti
* Petr Ševčík (s. 1994), tšekkiläinen jalkapalloilija
* Petra Ševčíková (s. 2000), tšekkiläinen kilpapyöräilijä
Anja Arndt

**Anja Arndt** (s. 10. tammikuuta 1966 Wangerland, Saksa) on saksalainen poliitikko. Arndt edustaa Vaihtoehto Saksalle -puoluetta. Arndt on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla

*
Vesivehmaan jenkka

**Vesivehmaan jenkka** on suomalainen iskelmä, jonka on säveltänyt Usko Kemppi ja sanoitti Yrjö Saarnio. Se on levytetty useita kertoja, muun muassa Erkki Junkkarinen ja Yrö Saarnion polkkayhtye vuonna 1962.  

Vesivehmaa tunnetaan populaarikulttuurissa tästä jenkasta. Saarnio sävelsi Vesivehmaan jenkan elokuussa 1947. Yhtye oli silloin soittamassa alkuperäisellä Jenkkapirtillä. 

## Lähteet
* Marko Tikka (2022): *Iskusäveliä , Suomalaisen tanssimusiikin varhaishistoria.* Atena. ISBN painettu: 9789511424000 ISBN e-kirja: 9789511424093
### Viitteet
POC-lukupiiri

**POC-lukupiiri** on suomalainen yhdistys, joka vinkkaa ruskeiden ja mustien eli people of color -kirjailijoiden suomennettuja kirjoja, joissa käsitellään muita aiheita kuin rasismia ja syrjintää.

Lukupiirin perustivat vuonna Téri Zambrano ja Aracelis Correa vuonna 2020 ja yhdistys rekisteröitiin vuonna 2022. Toiminta sai alkunsa Helsingin yliopiston Students of Color -vertaisryhmästä WhatsAppissa. 

Lukupiiri pyrkii tarjoamaan myös vertaistukea mustille ja ruskeille suomalaisille.
Se toimii sosiaalisessa mediassa ja järjestää kirjallisuustapahtumia.

## Lähteet

## Aiheesta muualla
* POC-lukupiirin nettisivut
Marcin Sypniewski

**Marcin Sypniewski** (s. 30. tammikuuta 1979 Bydgoszcz, Puola) on puolalainen poliitikko. Sypniewski edustaa Konfederaation vapaus ja itsenäisyys -puoluetta. Sypniewski on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla

*
Stanislav Stojanov

**Stanislav Stojanov** (; s. 5. huhtikuuta 1981 Varna, Bulgaria) on bulgarialainen poliitikko. Stojanov edustaa Revival-puoluetta. Stojanov on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla
*
Petăr Volgin

**Petar Volgin** (; s. 28. syyskuuta 1969 Sofia, Bulgaria) on bulgarialainen poliitikko ja sotilasstrategi. Volgin edustaa Revival-puoluetta. Volgin on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla
*
Petras Gražulis

**Petras Gražulis** (s. 28. lokakuuta 1958 Mankūnai, Liettuan SNT) on liettualainen poliitikko. Gražulis edustaa Unioni vapauden ja oikeuden puolesta -puoluetta. Gražulis on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla

*
Marie-Luce Brasier-Clain

**Marie-Luce Brasier-Clain** (s. 19. lokakuuta 1959 Saint-Pierre, Réunion, Ranska) on ranskalainen poliitikko. Brasier-Clain edustaa Kansallinen liittouma -puoluetta. Brasier-Clain on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.

## Lähteet

## Aiheesta muualla
*
Zsuzsanna Borvendég

**Zsuzsanna Borvendég** (s. 4. marraskuuta 1974 Tatabánya, Unkari) on unkarilainen poliitikko. Borvendég edustaa Meidän kotimaamme -liikettä. Borvendég on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää

## Lähteet

## Aiheesta muualla

*
Riihimäen Rautatienhotelli

**Riihimäen Rautatienhotelli** toimi vuosina 1878–1943 Riihimäen rautatieaseman läheisyydessä. Hotellin olivat rakennuttaneet Olivia ja Gustaf Axeen vuonna 1878, hotellin ruokailu tapahtui Asemaravintolassa. Hotellirakennus paloi vuonna 1879, mutta uusi hotelli päätettiin rakentaa entisin piirustuksin säilyneen kivijalan päälle. Olivia Axeen hankki henkilökohtaisesti rakennustarvikkeita ja hotellin irtaimistoa Pietarista. Hotellin niminä ovat olleet; 'Hotel' / 'Hôtel', 'Riihimäki-Hotell',  'Rautatienhotelli', ja 1930-luvun lopulta vuoteen 1943 'Turisti', jolloin hotellitoiminta loppui. Hotellitoiminnan jälkeen rakennus on toiminut Paloheimo Oy:n pääkonttorina. 

Hotellissa oli kymmenen kahden hengen huonetta ja varustus vastasi ajan vaatimuksia. Huoneet olivat lämpimiä ja niissä oli kaksi sähkölamppua, joiden käyttöä ei rajoitettu, kuten esim. Helsingissä tehtiin. Hotellissa on majoittunut myös pitkäaikaisia vieraita, mm. kirjailijoita kirjoittamassa teoksiaan. Hotellirakennus on hirsirunkoinen ja nykyään (v.2024) keltainen vuorattuna vaakalaudoituksella, rakennus on suojeltu vuonna 1989 hyväksytyllä asemakaavalla.

## Lähteet
Gaëtan Dussausaye

**Gaëtan Dussausaye** (s. 5. huhtikuuta 1994 Brétigny-sur-Orge, Ranska) on ranskalainen poliitikko. Dussausaye edustaa Kansallinen liittouma -puoluetta. Dussausaye valittiin vuoden 2024 vaaleissa Euroopan parlamenttiin, missä hän edusti Euroopan patriootit -ryhmää. Hän luopui kuitenkin vielä samana vuonna paikastaan tultuaan valituksi Ranskan parlamenttiin (kansalliskokous), ja hänen tilalleen Euroopan parlamenttiin nousi Christophe Bay.

## Lähteet

## Aiheesta muualla
*
Sylvie Josserand

**Sylvie Josserand** (s. 23. elokuuta 1968 Ranska) on ranskalainen poliitikko. Josserand edustaa Kansallinen liittouma -puoluetta. Josserand valittiin Euroopan parlamenttiin vuoden 2024 vaaleissa ja edusti siellä Euroopan patriootit -ryhmää. Hän jätti kuitenkin paikkansa vielä samana vuonna tultuaan valituksi Ranskan kansalliskokoukseen, ja hänen tilalleen nousi Séverine Werbrouck.

## Lähteet

## Aiheesta muualla
*
Liberty Media

**Liberty Media** on yhdysvaltalainen mediayhtiö, jonka pääomistaja on John Malone. Yhtiön arvo oli vuonna 2023 *[[Forbes]]in* mukaan 20,8 miljardia dollaria, mikä tekee siitä suurimman urheiluyritysryppään. Liberty Median tärkeimpiä omistuksia ovat Formula 1-sarja sekä baseball-joukkue Atlanta Braves. Yritysryppääseen kuuluvat myös Drone Racing League, Kroenke Arena, Meyer Shank Racing sekä Overtime Sports.

## Lähteet
Trypaanisininen

**Trypaanisininen** (C34H24S4N6O14Na4) eli **C.I. Direct Blue 14** on atsoväreihin kuuluva orgaaninen yhdiste. Yhdistettä käytetään väriaineena esimerkiksi solubiologisissa tutkimuksissa.

## Ominaisuudet, valmistus ja käyttö
Huoneenlämpötilassa trypaanisininen on sinistä tai harmahtavaa kiteistä ainetta. Yhdiste liukenee kohtalaisesti veteen ja niukasti etanoliin tai etyleeniglykoliin.  

Trypaanisinistä valmistetaan o-tolidiinin diatsoniumsuolan ja 5-amino-4-hydroksi-2,7-disulfonihapon reaktiolla emäksen kuten natriumkarbonaatin läsnä ollessa.

Trypaanisinisellä voidaan värjätä esimerkiksi puuvillaa, pellavaa ja polyestereitä. Tärkeämpi se on kuitenkin solubiologisissa tutkimuksissa erityisesti määritettäessä solujen elinkelpoisuutta. Elävät solut eivät ota trypaanisinistä sisäänsä, mutta kuolleet solut värjäytyvät sinisiksi. Yhdistettä käytetään lisäksi väriaineena silmien kataraktileikkauksissa. Aiemmin yhdistettä käytettiin trypanosomiaasien hoidossa.

## Lähteet

## Aiheesta muualla
Köneürgenç

**Köneürgenç** on kaupunki ja samannimisen piirikunnan keskus Daşoguzin maakunnassa Turkmenistanissa. Se sijaitsee Amudarjajoen vasemmalla rannalla 95 kilometriä Daşoguzista luoteeseen. Vuoden 2022 väestönlaskennan mukaan kaupungissa oli 37&nbsp;176 asukasta.

Kaupungin edeltäjä oli Gurgandž, joka toimi 700-luvun alun arabivalloituksen jälkeen Horezmin lounaisosan ja myöhemmin koko maan keskuksena. Mongolit hävittivät Gurgandžin vuonna 1221 ja perustivat vuonna 1231 sen lähelle Ürgenčin kaupungin. Siitä kasvoi pian suuri ja kukoistava kauppakaupunki, joka toimi myös alueen hallinnollisena ja kulttuurikeskuksena. Timur Lenk hävitti vuonna 1388 Ürgenčin maan tasalle moskeijoita ja minareetteja lukuun ottamatta. Väestö siirrettiin Samarkandiin, mutta kaupunki rakennettiin pian uudelleen.

Ürgenč sijaitsi Amudarjan sivuhaaran tai kanavan varrella, ja joen muutettua kulkuaan Horezmin pääkaupungiksi tuli 1600-luvulla Hiva. Sen lähelle perustettiin uusi ”Uusi Ürgenč”, joka on nykyään Uzbekistanin Xorazmin alueen keskus Urganch.

Köneürgenç eli ”Vanha Ürgenč” perustettiin uudelleen vuoden 1831 tienoilla kastelukanavan rakentamisen ansiosta. Se on maatalousalueen keskus, jossa on puuvilla- ja elintarviketeollisuutta. Köneürgençista tuli kaupunki vuonna 1984. Kaupunkiin johtaa rautatie Daşoguzista, ja sieltä on maantieyhteys myös Aşgabatiin. Köneürgençin pohjoispuolella on rajanylityspaikka Uzbekistanin Xojeliin.

Köneürgenç liitettiin Unescon maailmanperintöluetteloon vuonna 2005. Muinaisen kaupungin alueella sijaitsee keskiaikainen moskeija, 60 metriä korkea minareetti, joukko mausoleumeja sekä linnoitusten raunioita. Entisessä madrasassa toimii museo. Kaupungissa ei juurikaan ole matkailupalveluja.

## Lähteet
Kirkebygden

**Kirkebydgen** tai **Kirkebygda** on taajama Vålerin kunnassa Østfoldin läänissä Norjassa ja kuntansa hallinnollinen keskus. Taajaman pinta-ala on yksi neliökilometri ja asukasluku 1&nbsp;543 vuonna 2023. 

## Lähteet

## Aiheesta muualla
Svinndal

**Svinndal** on taajama Vålerin kunnassa Østfoldin läänissä Norjassa. Taajaman pinta-ala on 0,5 neliökilometriä ja asukasluku 588 vuonna 2023. 

## Lähteet

## Aiheesta muualla
Linja 18 (Pariisin metro)

**Linja 18** on yksi Pariisin metron neljästä uudesta linjasta, jotka rakennetaan osana Grand Paris Express -hanketta. Sen rakentaminen aloitettiin vuonna 2021, ja sen 1. vaiheen avajaisia on suunniteltu vuodelle 2026. 2. vaihe Massy-Palaisseausta Orlyn lentoasemalle avataan vuonna 2027 ja 3. vaihe Christ de Saclaysta Versailles Chantiers’hen vuonna 2030.

Ensimmäisessä vaiheessa linja kulkee Massy-Palaisseaun ja Christ de Saclayn välillä. Osa reitistä rakennetaan maanpinnan yläpuolelle.

## Junat
Linjalla tullaan käyttämään Alstomin valmistamia kolmivaunuisia MR3V-junia, jotka ovat lyhyempiä versioita linjalle 15 tulevista MR6V-junista. Linja saa lyhyemmät junat, koska sen käyttäjämäärien ennustetaan olevan alempia kuin muiden linjojen. Linjat 16 ja 17 tulevat käyttämään samoja junia.

## Tulevaisuus
Linjaa on varauduttu jatkamaan 2030-luvulla Nanterreen, jossa olisi vaihtoyhteys RER E:lle sekä linjoille 15 ja 16 ja 17. Laajennuksella olisi 2 asemaa: Rueil ja Nanterre-La Folie. Laajennuksen tutkimisen rahoittamisesta päätettiin vuonna 2024 ja lopullinen rakentamispäätös olisi tarkoitus tehdä vuonna 2027.

Lisäksi vuonna 2016 ilmoitettiin, että Orlyn lentoaseman metroasema rakennettaisiin siten, että linjaa olisi mahdollista jatkaa helposti itään.

## Lähteet
Vålerin kirkko (Østfold)

**Vålerin kirkko** () on Vålerin kunnassa Østfoldin läänissä Norjassa sijaitseva kivinen pitkäkirkko 1100-luvulta.
## Lähteet

## Aiheesta muualla
Vålerin kirkko

**Vålerin kirkko** voi tarkoittaa seuraavia:

* Vålerin kirkko, kirkko Vålerin kunnassa Innlandetin läänissä Norjassa
* Vålerin kirkko, kirkko Vålerin kunnassa Østfoldin läänissä Norjassa
Svinndalin kirkko

**Svinndalin kirkko** () on Vålerin kunnassa Østfoldin läänissä Norjassa sijaitseva puinen pitkäkirkko vuodelta 1856.
## Lähteet

## Aiheesta muualla
Aspire Tower

**Aspire Tower** () on Dohassa Qatarissa sijaitseva 300 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2005–2007, ja siinä on 36 kerrosta. Rakennuksessa on hotelli ja toimistotiloja. Tornin suunnitteli arkkitehtuuripalveluita tarjoava Arup.

## Lähteet
Comcast Technology Center

**Comcast Technology Center** on Philadelphiassa Yhdysvalloissa sijaitseva 339 metriä korkea pilvenpiirtäjä, joka on kaupungin korkein rakennus. Torni rakennettiin vuosina 2014–2018, ja siinä on 59 kerrosta. Tornissa on hotelli ja toimistotiloja. Rakennus on saanut energiaystävällisyydestään platinatason LEED-sertifikaatin.

## Lähteet

## Aiheesta muualla
Haeundae LCT The Sharp

**Haeundae LCT The Sharp** () on Busanissa Etelä-Koreassa sijaitseva pilvenpiirtäjäkokonaisuus. Sen korkein rakennus on 412 metrinen, hotellipalveluja ja asuinhuoneistoja tarjoava rakennus. Kaksi muuta rakennusta ovat asumiskäyttöön tarkoitettuja, 85-kerroksisia rakennuksia. Kaikki rakennukset valmistuivat vuonna 2019.

## Lähteet

## Aiheesta muualla
Frederik Ahlefeldt

**Frederik Ahlefeldt** (1623 Kliplev – 7. heinäkuuta 1686 Kööpenhamina) oli tanskalainen kreivi. Hän toimi vuodesta 1663 Schleswig-Holsteinin käskynhaltijana, ja Fredrik III:n kuoleman jälkeen vuonna 1670 hän kaappasi yhdessä Ulrik Frederik Gyldenløven ja Peter Schumacherin kanssa vallan valtaneuvostossa. Vuonna 1676 Griffenfeld syrjäytettiin ja Ahlefeldt nousi suurkansleriksi. Hän pyrki eristämään Holstein-Gottorpin herttuan Ruotsista voidakseen valloittaa Skånen takaisin.
## Lähteet

## Aiheesta muualla
Jens Jørgen Thorsen

**Jens Jørgen Thorsen** (2. helmikuuta 1932 – 15. marraskuuta 2000) oli tanskalainen elokuvaohjaaja ja taidemaalari. Hän käsikirjoitti ja ohjasi vuonna 1970 kohua herättäneen elokuvan *[[Hiljaiseloa Clichyssä]]*. 
## Lähteet

## Aiheesta muualla
* Det Danske Filminstitut
Thorsen

**Thorsen** on seuraavien henkilöiden sukunimi:

* Even Thorsen (1778–1867), norjalainen matruusi ja kansalliskokousedustaja
* Jan Einar Thorsen (s. 1966), norjalainen alppihiihtäjä
* Jens Jørgen Thorsen (1932–2000), tanskalainen elokuvaohjaaja
New York World Building

**New York World Building** (myös **Pulitzer Building**) oli New Yorkin Manhattanilla sijainnut varhainen pilvenpiirtäjä. Valmistuessaan vuonna 1890 se oli maailman korkein tornitalo. Se sijaitsi Park Row’n ja Frankfort Streetin kulmassa New Yorkin kaupungintalon vieressä.

New York World Buildingin rakennutti *[[New York World]]* -lehden toimitaloksi sen omistaja Joseph Pulitzer. Arkkitehti George B. Postin suunnittelema talo rakennettiin vuosina 1889–1890. Sen korkeus oli 94 metriä mukaan lukien kupolin huipulla ollut lyhty. Sitä ennen New Yorkin korkein rakennus oli ollut Trinity Church -kirkon torni. Kerroksia talossa oli ilmeisesti 16 tai 18, joskin *New York World* itse ilmoitti määräksi 26. Lehden paino oli alimmissa kerroksissa, toimitus ylimmissä kerroksissa ja Pulitzerin työhuone huipulla kupolin toisessa kerroksessa. Välikerrokset vuokrattiin ulkopuolisille. Park Row -kadulla ja sen lähistöllä oli muitakin sanomalehtien toimituksia, ja se tunnettiin lempinimellä Newspaper Row.

New York World Building oli maailman korkein tornitalo vuoteen 1894, jolloin Manhattanille rakennettu Manhattan Life Insurance Building ohitti sen korkeuden. Talousvaikeuksiin ajautunut *New York World* lakkautettiin vuonna 1931, ja New York World Building purettiin vuonna 1955 Brooklynin sillalle johtavan ajorampin tieltä.

Taloon vuonna 1908 hankittu Vapaudenpatsasta esittävä ikkunalasimaalaus on säilynyt, sillä Columbia School of Journalism osti sen hieman ennen rakennuksen purkamista vuonna 1954. Se on nykyään esillä salissa, jossa Pulitzer-palkinnon voittajat julkistetaan.

## Lähteet

## Aiheesta muualla

*New York World Building CultureNow 
*The World Building Columbia University Libraries
Pouillenay

**Pouillenay** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Burgundin kanavan varrella, noin 18 kilometriä Montbardin kaupungista kaakkoon.

Saint-Symphorienin kirkko on omistettu pyhälle Symphorianille. Kirkko on rakennettu 1100-luvulla Flavignyn luostarin johdolla. Kirkkoa on rakennettu uudelleen ja laajennettu niin, että alkuperäisestä kirkosta on vain vähän jäljellä. Viimeksi sitä laajennettiin vuonna 1806.

## Lähteet

## Aiheesta muualla
Posanges

**Posanges** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Brennejoen varrella, noin 29 kilometriä Montbardin kaupungista kaakkoon.

Château de Posanges on hyvin alkuperäisen keskiaikaisen rakenteensa säilyttänyt linna. Sen rakennutti 1440-luvulla Guillaume du Bois, joka oli ollut Burgundin herttua Juhana Pelottoman palveluksessa. Linna on yksityisomistuksessa, eikä ole avoinna vierailijoille. Linna lisättiin historiallisten monumenttien luetteloon vuonna 1913.

## Lähteet

## Aiheesta muualla
Helge Finell

**Karl Helge Finell** (9. syyskuuta 1918 Närpiö – 3. kesäkuuta 2007) oli suomalainen kaupunginjohtaja ja kirjailija. Finell valmistui vuonna 1946 valtiotieteiden maisteriksi. Hän toimi Kaskisten kaupunginjohtajana vuodesta 1952.

## Teokset
* *Kaskisten kansakoululaitos 100 vuotta* (*Folkskolväsendet i Kaskö 100 år*), Kaskisten kaupunki 1979
* *Kaskisten kaupungin historia* (*Kaskö stads historia*, 1983), suom. Antti Virrankoski. Kaskisten kaupunki 1984 
* *Sjöbobacken i Kaskö. Traditioner kring ett fiskeläge*, Omakustanne 1985
* *Venner i Norden i 30 år*Hudiksvall kommun...[et al.], 1988
* *I fält med Er P 1 1941–1944* Söderström, 1991 
* *John Ekman : fisket var hans liv : en kustfiskares levnad 1897-1970*, Omakustanne 1993 
* *Hur Kaskö fick sitt stadsbibliotek* Kaskinen, 1994 (3 sivua)
* *By i förvandling* Närpes : Närpes hembygdsförenings bokförlag, 1995 
* *Påverkare i småstad – Pikkukaupungin vaikuttaja* (1997), suom. Elsa Lafond. Vasa : Scriptum, 1997 

## Huomautukset

## Lähteet
Torre de Cristal

**Torre de Cristal** on Madridissa Espanjassa sijaitseva 249 metriä korkea pilvenpiirtäjä, joka on Espanjan korkein rakennus. Torni rakennettiin vuosina 2004–2008, ja siinä on 50 kerrosta. Tornissa on toimistotiloja, ja se on valmistettu kokonaisuudessaan betonista.

## Lähteet
Fortune Center

**Fortune Center** () eli **Yuexiu Financial Tower** () on Kantonissa Kiinassa sijaitseva 309 metriä korkea pilvenpiirtäjä. Torni rakennettiin vuosina 2011–2015, ja siinä on 68 kerrosta. Rakennuksessa on toimistotiloja.

## Lähteet
John Volanthen

**John Paul Volanthen** (s. kesäkuussa 1971 Brighton) on brittiläinen luolasukeltaja, joka ottaa tehtäväkseen luolapelastuksia eri järjestöjen kautta. Vuonna 2018 hän oli johtavassa roolissa Tham Luangin luolapelastuksessa. Hän luolasukeltaa harrastuksena ja osallistuu pelastuksiin vapaaehtoisena. Hän työskentelee IT-konsulttina Bristolissa.

## Lähteet
Five Nights at Freddy’s 2 (elokuva)

**Five Nights at Freddy's 2** on yhdysvaltalainen yliluonnollinen kauhuelokuva, jonka ohjaa amerikansuomalainen Emma Tammi. Elokuva on jatko-osa vuonna 2023 ilmestyneelle *[[Five Nights at Freddy’s (elokuva)|Five Nights at Freddy's]]* -elokuvalle. Elokuvan ensi-ilta oli 5. joulukuuta 2025.

Elokuva perustuu Scott Cawthonin samannimiseen videopeliin vuodelta 2014.

## Rooleissa

## Lähteet

## Aiheesta muualla
*
Viidakkovekara Juuso (sarja)

**Viidakkovekara Juuso** (tansk. *Jungledyret Hugo*) on tanskalais-brittiläis-kanadalais-yhdysvaltalainen piirrossarja vuosilta 2003–2004, joka perustuu Flemming Quist Møllerin lastenkirjoihin.

Sarja on jatkoa elokuville *[[Viidakkovekara Juuso]]* (1993) ja *[[Viidakkovekara Juuso elokuvasankarina]]* (1996).

## Juoni
Viidakkovekara Juuso ja hänen paras ystävänsä, kettutyttö Riitta etsivät uutta kotia. Heillä on paljon seikkailuja matkallaan rannalta meren yli, Afrikan halki, viidakon, ihmismaailman, vuorten ja pohjoisnavalle. Suurin osa tarinoista tapahtuu kuitenkin Tanskassa. Heitä jahtaavat jatkuvasti paparazzit, gangsterit, eläintieteilijät ja kenraali Juuson kotimaasta, joka väittää Juuson kuuluvan hänelle. Mutta Juuso ja Riitta tapaavat myös Juuson vanhan ystävän Kallen, joka päätyy hankkimaan heille turvallisen kodin saarelta.

## Jaksot

## Äänirooleissa
**Alkuperäiset ääninäyttelijät**

**Suomalaiset ääninäyttelijät**

## Lähteet

## Aiheesta muualla
* ''Jungledyret Hugo'' Internet Movie Database (englanniksi)
* ''Jungledyret Hugo'' The Movie Database (englanniksi)
Verrey-sous-Salmaise

**Verrey-sous-Salmaise** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Montbardin kaupungista kaakkoon.

Château de Verrey on 1700-luvulla asuintalo, joka lisättiin historiallisten monumenttien luetteloon vuonna 1944. Goottilainen Saint-Andrén kirkko on rakennettu vuonna 1873 vanhan kirkon paikalle.

## Lähteet

## Aiheesta muualla
Kansankieli

**Kansankieli** eli **vernakulaari** on tietyn alueen asukkaiden yleisesti käyttämä kielimuoto, jolla ei ole tietoisesti kehitettyä normistoa ja joka tavallisesti eroaa alueen julkisesta standardikielestä. Nykytutkimuksessa suomenkielistä kansankielen käsitettä käytetään etenkin tarkasteltaessa sääty-yhteiskunnan eri kielimuotoja sekä niiden asemaa tai muita kielipolitiikan kysymyksiä. Normittamattoman nykykielen kohdalla termin käyttö on sen sijaan vähäisempää sanan *kansa* omaksumien halventavien lisämerkityksien vuoksi. Latinalaisperäistä lainasanaa "vernakulaari" pidetään sen sijaan yleisesti neutraalimpana.

## Katso myös
* Slangi

## Lähteet
Kesäolympialaiset 2036

**XXXVI kesäolympialaiset** järjestetään vuonna 2036. Kisojen isäntäkaupunki valitaan Kansainvälisen olympiakomitean kokouksessa.

## Viralliset ehdokkaat

## Peruutetut hakemukset

## Lähteet
Kulkutautisairaala

**Kulkutautisairaala** oli tartuntatauteja sairastavien ihmisten hoitoon erikoistunut sairaala. Ne olivat suuruutensa mukaan joko erillisiä rakennuksia tai suureen rakennukseen sijoitettuja osastoja. Kukin tila oli tarkoitettu vain yhtä tiettyä tautia sairastaville potilaille. Näin esimerkiksi kurkkumätää, tuhkarokkoa ja tulirokkoa poteville oli kullekin oma tila. Suuremmissa kulkutautisairaaloissa oli lisäksi tarkastusosasto, jonne sijoitettiin ne potilaat, joiden tautia ei ollut vielä diagnosoitu. Sairaalan henkilökunnalla oli tarkat ohjeet puhdistautumiseen ja vaatteiden vaihtoon, jottei taudit leviäisi osastolta toiselle tai sairaalan ulkopuolelle. Hyvin varustetuissa kulkutautisairaaloissa oli erillinen desinfiointilaitos tautien leviämisen ehkäisyä varten.

Vuoden 1928 alussa voimaan tullut terveydenhoitolaki määräsi, että jokaisessa kaupungissa tuli olla kulkutautisairaala. Kauppaloiden ja maalaiskuntien tuli laatia suunnitelma ja varata huoneisto ja tarvittavat välineet mahdollisesti ilmaantuviin tartuntatauteihin sairastuneita varten. Kunnalliset kulkutautisairaalat lakkautettiin 1960-luvulla vähitellen ja sairaalahoitoa tarvitsevat tartuntatautipotilaat keskitettiin keskussairaaloiden tartuntatautiosastoille. Vuoden 1956 sairaalalain mukaan kunnilla tuli olla tartuntatautiosastolla yksi hoitopaikka jokaista alkavaa 5&nbsp;000 asukasta kohti. Näiden paikkojen lisäksi kuntien tuli hankkia muista sairaaloista valtioneuvoston päättämä määrä hoitopaikkoja tartuntatautisia varten.

Kulkutautisairaalan vanha nimitys oli kuumesairaala.

## Lähteet
Forrest Sherman

**Forrest Percival Sherman** (1896–1951) oli yhdysvaltalainen amiraali. Salomonsaarten taistelussa 1942 hän toimi lentotukialus *[[USS Wasp (CV-7)|Waspin]]* päällikkönä ja vuosina 1943–1945 hän oli amiraali Chester W. Nimitzin apulaisesikuntapäällikkö. Yhdysvaltain laivaston apulaispäällikkönä Sherman toimi 1945–1948 ja Välimerelle sijoitetun laivaston komentajana 1948–1949 sekä Laivastovoimain komentajana () vuodesta 1949. Shermanin tavoitteena oli parantaa laivaston asemaa Yhdysvaltain maanpuolustuksessa ja hän muun muassa suunnitteli ja toteutti yhteistyön Espanjan laivaston kanssa.

## Lähteet
Robert S. Wistrich

**Robert Solomon Wistrich** (7. huhtikuuta 1945 Lenger, Kazahstanin sosialistinen neuvostotasavalta – 19. toukokuuta 2015 Rooma, Italia) oli Puolan juutalaisille vanhemmille syntynyt antisemitismin tutkija. Hän oli yksi maailman johtavista aiheen auktoriteeteista.

Wistrichin vanhemmat pakenivat natsi-Saksan hyökkäystä Neuvostoliittoon. Hänen isänsä joutui kahdesti Neuvostoliiton pidättämäksi. Sodan jälkeen perhe kotiutettiin Krakovaan. Perhe lähti pimeiltä markkinoilta hankituilla Costa Rican passeilla Pariisiin ja sitten Lontooseen. Wistrich pääsi stipendillä Queens’ Collegeen Cambridgen yliopistoon, josta hän sai kandidaatin ja maisterin arvot. Tohtoriksi hän väitteli Lontoon yliopistosta vuonna 1974. Wistrich oli Institute of Contemporary Historyn ja Wiener Holocaust Libraryn tutkimusjohtaja vuosina 1974–1980. Hänestä tuli myös British Academyn tutkimusfellow. Vuonna 1982 Wistrich aloitti opettamisen Jerusalemin heprealaisessa yliopistossa. Hänestä tuli sen Euroopan nykyajan historian Neuberger-professori, ja hän johti vuodesta 2002 sen Antisemitismin tutkimuksen kansainvälistä Vidal Sassoon -keskusta. Wistrich oli historian vieraileva professori Brandeisin ja Harvardin yliopistoissa.

Wistrich sai kirjastaan *The Jews of Vienna in the Age of Franz Joseph* (1989) Itävallan historian valtionpalkinnon. Vuonna 1991 julkaistusta teoksesta *Antisemitism: The Longest Hatred* hänelle myönnettiin brittiläinen Jewish Quarterly-Wingate Prize. Teos toimi myös pohjana Wistrichin käsikirjoittamalle PBS-dokumentille. Wistrichin myöhempiin kirjoihin kuuluivat *A Lethal Obsession: Anti-Semitism from Antiquity to the Global Jihad* (2010) ja *From Ambivalence to Betrayal: The Left, the Jews, and Israel* (2012).

Wistrich samaisti nykyajan radikaalin antisionismin usein niihin juutalaisvastaisiin asenteisiin, jotka olivat vallitsevia Euroopassa ennen holokaustia. Hän piti arabimaiden "eksterminationistista" antisionismia natsi-Saksan ja Neuvostoliiton totalitaristisen antisemitismin historiallisena perillisenä. Hänen mukaansa islamismi oli noussut antisemitismin keskeisimmäksi edistäjäksi, ja hän piti moraalirelativismia länsimaissa islamismia hyödyttävänä. Wistrich oli naimisissa Danielle Boccaran kanssa ja sai kolme lasta. Hän kuoli sydäninfarktiin Roomassa, jossa hänen olisi ollut määrä puhua Italian senaatille antisemitismin noususta Euroopassa.

## Lähteet
Minot (Côte-d’Or)

**Minot** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 51 kilometriä Montbardin kaupungista itään.

Kunnan alueella on tehty arkeologisia kaivauksia, ja se on todennäköisesti ollut aikanaan kelttiläinen kylä. Vuonna 1380 Johanniittain ritarikunta omisti kolmanneksen kunnan pinta-alasta.

Château de Minot lisättiin historiallisten monumenttien listaan vuonna 1992. Alkuperäinen linna, joka rakennettiin todennäköisesti 1000-luvulla, tuhoutui Burgundin herttua Kaarle Rohkean ja kuninkaallisten joukkojen välisissä taisteluissa vuosina 1474-1477. Sen paikalle Antoine de Vaudrey ja Marguerite de Chauffoux rakensivat linnan 1400-luvun lopulla. Nykyinen linna on rakennettu noin vuosina 1660-1661, mistä on säilynyt kaksi pyöreää tornia. Lisäksi 1400-luvun linnasta on jäljellä bretèche. Linna suunniteltiin ja rakennettiin muuten uudelleen vuonna 1809.

Saint-Pierren ja Saint-Paulin kirkko on rakennettu 1100-luvun lopulla tai 1200-luvun alussa, mutta se uusittiin 1400-luvulla. Kirkon tukikaaret lisättiin 1800-luvun lopulla. Kirkko on kuulunut historiallisten monumenttien listaan vuodesta 1941 lähtien.

## Lähteet

## Aiheesta muualla
Luettelo pääkaupungeista pinta-alan mukaan

Tämä on **luettelo [[pääkaupunki|pääkaupungeista]] pinta-alan mukaan**. Merentakaisten alueiden ja kiistanalaisten alueiden pääkaupungit on *kursivoitu*. Luettelo sisältää myös itsehallinto-alueet.

## Luettelo
Patinointi

**Patinointi** on pintakäsittelyä, jossa pintaan luodaaan keinotekoisesti patina, kun sitä tummennetaan ja tehdään vanhemman näköiseksi. Puupintaa voidaan patinoida etikan ja teräsvillan nestemäisellä seoksella. Pinnasta tulee sitä tummempaa, mitä kauemmin patinointiaine vaikuttaa pintaan. Myös betonipintoja patinoidaan tietyillä väriaineilla. Värjäysaineista jotkut ovat läpikuultavia. Myös metallipintoja patinoidaan, varsinkin korujen pintoja. Hopeakoruja patinoidaan rikkimaksaliuoksella. Patinoitavan korun pinta puhdistetaan ennen patinointia.

## Lähteet
Kalle Emil Salmi

**Kalle Emil Salmi** (26. heinäkuuta 1869 Hollola – 7. heinäkuuta 1949 Tampere) oli suomalainen Epilän Konepaja Oy:n perustaja ja toimitusjohtaja.

Kalle Salmi sai päästötodistuksen Helsingin teollisuuskoulusta vuonna 1898 ja teki sitten useita opintomatkoja Ruotsiin, Saksaan, Ranskaan, Englantiin ja Yhdysvaltoihin, missä hän työskenteli useissa sen ajan parhaimmissa konepajoissa. 

Suomeen palattuaan Salmi työskenteli konerakennusalalla ja vuonna 1911 hän perusti Otto Thunebergin ja Sixtus Syrjäsen kanssa Epilän Konepaja Oy:n Tampereen lähelle Epilään. Hän oli yhtiön suurimpana osakkaana, johtokunnan jäsenenä ja toimitusjohtajana siitä lähtien. Yhtiön hallituksen puheenjohtajana Salmi oli vuodesta 1941. Salmi oli yhtiön suurin osakkeenomistaja, muita osakkaita olivat Otto Thuneberg 46 prosentilla ja Sixtus Syrjänen 8 prosentilla. 1940-luvulla merkittäväksi omistajaksi tuli Hugo Sandbackan Epilän Nahkatehdas Oy ja 1950-luvulla konepajan omistivat Epilän Nahkatehdas Oy ja Hugo Sandbackan lapset Hans, Lars sekä Brita Hedberg. Salmi oli useita vuosia myös Epilässä toimineen Sahanterä Oy:n johtokunnassa varajäsenenä. 

## Lähteet
Iryna Farion

**Iryna Dmytrivna Farion** (; 29. huhtikuuta 1964 Lviv – 19. heinäkuuta 2024 Lviv) oli ukrainalainen Svoboda-puolueen poliitikko.

Farion oli koulutukseltaan filologian tohtori ja opetti kielitiedettä Lvivin polyteknisessä yliopistossa. Hän kuului neuvostoaikoina kommunistipuolueeseen, mutta liittyi kansallismieliseen Svoboda-puolueeseen vuonna 2005. Farion oli säännöllinen vieras Ukrainan televisiossa 2010-luvun alkupuolella, jolloin yhteiskunta oli nykyistä jakautuneempi suhtautumisessa Venäjään. Vuosina 2012–2014 Farion oli Verh’ovna Radan jäsen. Hän juonsi vuosina 2013–2019 omaa televisio-ohjelmaansa Ukrainan historian, kulttuurin ja politiikan aiheista.

Farion herätti toistuvasti kohuja lausunnoillaan. Vuonna 2023 hän kyseenalaisti Ukrainan puolesta taistelevien venäjän puhujien ukrainalaisuuden tai isänmaallisuuden. Vastustajat syyttivät Farionia vihanlietsonnasta kielen perusteella. Marraskuussa 2023 häntä vastaan käynnistettiin rikostutkinta, ja hänet erotettiin töistään Lvivin polyteknisessä yliopistossa. Toukokuussa 2024 oikeuden päätöksellä Farion sai asemansa takaisin ja hänelle määrättiin maksettavaksi korvauksia.

Farionia ammuttiin kadulla Lvivissä 19. heinäkuuta 2024. Hän kuoli vammoihinsa sairaalassa. Svoboda-puolue piti julkaisussaan murhaa Venäjää hyödyttävänä ja epäilemättä sen tekemänä.

## Lähteet
Pienlaikkukirvari

**Pienlaikkukirvari** (*Eupeodes corollae*) on mustakeltainen kukkakärpäslaji.

Pienklaikkukirvarin vartalon pituus on  7–10.5 mm.
Sen väritys muistuttaa mehiläisiä ja ampiaisia, mikä saattaa suojella niitä saalistajilta. Aikuisen värikuvio vaihtelee sen mukaan, millaisessa lämpötilassa yksilö on viettänyt kotelovaiheensa.

Pienlaikkukirvarit syövät kirvoja, ja niitä on käytetty kasvihuoneissa kirvojen biologiseen torjuntaan. Ne vaeltavat alueelta toiselle vuodenaikojen ja saaliseläinten saatavuuden mukaan.

## Lähteet

## Aiheesta muualla
* Pienlaukkukirvari *Ötökkätieto*
Myre

**Myre** on taajama Øksnesin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,8 neliökilometriä ja asukasluku 2&nbsp;211 vuonna 2023.
## Lähteet

## Aiheesta muualla
Øksnesin kirkko

**Øksnesin kirkko** () on Øksnesin kunnassa Nordlandin läänissä Norjassa sijaitseva puinen ristikirkko vuodelta 1796.
## Lähteet

## Aiheesta muualla
Alsvågin kirkko

**Alsvågin kirkko** () on Øksnesin kunnassa Nordlandin läänissä Norjassa sijaitseva puinen pitkäkirkko vuodelta 1923.
## Kuvia

IMG 1601a - Alsvåg kirke.jpg|Kirkko sisältä.

## Lähteet

## Aiheesta muualla
Myren kirkko

**Myren kirkko** () on Øksnesin kunnassa Nordlandin läänissä Norjassa sijaitseva betonikirkko vuodelta 1979.
## Lähteet

## Aiheesta muualla
Gate to the East

**Gate to the East** () on Suzhoussa Kiinassa sijaitseva 302 metriä korkea pilvenpiirtäjä, joka on kaupungin toiseksi korkein rakennus. Torni rakennettiin vuosina 2004–2015, ja siinä on 66 kerrosta. Tornissa on hotelli sekä asuin- ja toimistohuoneita.

Gate to the East sijaitsee itäisessä Suzhoussa Jinji-järven vieressä. Rakennus on saanut vaikutteita 1000–1800-luvuilla rakennetuista Suzhoun puutarhoista. Molemmmissa torneissa on teräsyhdin, ja ne on päällystetty komposiittimateriaaleilla. Torni sai kriittikkiä sen epätavallisesta muodosta, ja sitä verrattiin esimerkiksi housuihin.

## Lähteet
Andan majakka

**Andan majakka** () on Øksnesin kunnassa Nordlandin läänissä Norjassa sijaitseva majakka. Se perustettiin vuonna 1932 ja automatisoitiin sekä jätettiin miehittämättömäksi 1987. Anda oli viimeinen Norjaan perustettu miehitetty majakka.
## Lähteet

## Aiheesta muualla
Ove Kristian Sundberg

**Ove Kristian Sundberg** (22. kesäkuuta 1932 Øksnes – 4. helmikuuta 2019) oli norjalainen urkuri ja musiikkihistorioitsija. Hän toimi Bodøn tuomiokirkon urkurina 1962–1975 ja Agderin konservatorion rehtorina 1975–1976. Vuosina 1979–1987 hän työskenteli Oslon yliopistossa, kunnes hänet nimettiin musiikintutkimuksen professoriksi Trondheimin yliopistoon 1988. Hän siirtyi professoriksi Oslon yliopistoon vuonna 1994.
## Julkaisuja
* *Musikk og liturgi* (1971)
* *Pythagoras og de tonende tall* (1980)
* *Igor Stravinskij – og hans musikkforståelse* (1983)
* *Musikktenkningens historie I, Antikken* (2000)
* *Musikktenkningens historie II, Middelalder-renessanse* (2002)
* *Musikktenkningens historie III, Barokken* (2007)
* *J.S. Bach – En vandring blant klingende katedraler* (2010)

## Lähteet

## Aiheesta muualla
Peter Adler Alberti

**Peter Adler Alberti** (10. heinäkuuta 1851 Kööpenhamina – 14. kesäkuuta 1932 Kööpenhamina) oli tanskalainen juristi ja vasemmistoreformipuolueen poliitikko, joka toimi kansanedustajana vuosina 1892–1908 ja Tanskan oikeusministerinä 1901–1908. Hän tunnusti vuonna 1908 kavaltaneensa valtiolta useita miljoonia kruunuja, ja hänet tuomittiin vuonna 1910 kahdeksaksi vuodeksi kuritushuoneeseen, mutta armahdettiin jo vuonna 1917. Albertin tapaus johti Jens Christian Christensenin hallituksen eroon.
## Lähteet

## Aiheesta muualla

* Dansk Biografisk Leksikon
Manhattan Life Insurance Building

**Manhattan Life Insurance Building** oli New Yorkin Manhattanilla sijainnut pilvenpiirtäjä. Valmistuessaan vuonna 1894 se oli maailman korkein tornitalo. Se sijaitsi lähellä Broadwayn ja Wall Streetin risteystä osoitteessa 64–66 Broadway.

Talo rakennettiin vuosina 1893–1894 vakuutusyhtiö Manhattan Life Insurance Companyn pääkonttoriksi. Sen suunnitteli arkkitehtitoimisto Kimball & Thompson, joka voitti vuonna 1892 järjestetyn suunnittelukilpailun. Talon korkeus oli 106 metriä, josta ylimmät 31 metriä muodosti torni kupoleineen ja lyhtyineen. Kerroksia oli 19, niistä kolme ylintä torniosassa. Manhattan Life Insurance Building syrjäytti Manhattanille vuonna 1890 valmistuneen New York World Buildingin maailman korkeimpana tornitalona, mutta piti ennätystä hallussaan vain seitsemän kuukautta. Talon avajaisia nimittäin vietettiin 1. toukokuuta 1894, mutta jo 30. marraskuuta samana vuonna vihittiin vielä korkeampi Philadelphian kaupungintalon torni. Jos  Philadelphian kaupungintaloa ei lasketa, Manhattan Life Insurance Building oli maailman korkein pilvenpiirtäjä vuoteen 1899, jolloin sen ohitti niin ikään Manhattanille valmistunut Park Row Building.

Manhattan Life Insurance Building ulottui Broadwaylta korttelin läpi New Streetin puolelle. Se oli perustustensa betonisten kasuunien ansiosta teknisesti uraauurtava ja myös ensimmäisiä sähköistä ilmanvaihtoa käyttäneitä rakennuksia. Talon pohjakaava oli kahdeksannesta kerroksesta ylöspäin U-kirjaimen muotoinen, ja avoimella eteläsivulla sen pääsiipiä yhdisti viidennentoista kerroksen korkeudella kuparilla verhoiltu rautainen kulkusilta. Manhattan Life Insurance Building oli myös ensimmäinen pilvenpiirtäjä, jossa ylempien kerrosten huoneistoista perittiin korkeampia vuokria. Rakennusta levennettiin sen pohjoispuoliselle tontille vuonna 1904.

Manhattan Life Insurance -yhtiön pääkonttori muutti muualle vuonna 1936, ja talo purettiin vuonna 1963. Paikalla on nykyään  Bank of New York Building -pilvenpiirtäjän (1 Wall Street) laajennusosa.

## Lähteet

## Aiheesta muualla